Om listen

Fordi listen er opgjort ud fra lønnen 10 år efter endt uddannelse, er en række nyere uddannelser ikke inkluderet. Det betyder bl.a., at jura i både Odense og Aalborg ikke er med. Det gælder også økonomi på CBS samt International Business and Politics samme sted. Studier, som ellers ganske givet kunne have ført til pladser på top 20-listen over lønninger.

Desuden er der selvfølgelig studierne, som ikke er med, fordi den registrerede løn ikke rækker til en placering. Antropologi i København giver fx 35.500 kr. om måneden 10 år efter endt uddannelse, mens europæiske studier i Aalborg og international development studies fra RUC giver hhv. 38.000 og 38.300 kr.